Han ble nummer 18 i OL i Garmisch-Partenkirchen i 1936. Han deltok i VM i 1937, 1938, 1939 og 1941, og ble henholdsvis nummer 6 i Chamonix i 1937, 62 (av 97 deltakere) i Lahtis i 1938 og 8 i Zakopane i 1939. I 1941 ble han nummer 2 i skiflygingsrennet i Planica. Under rennet i Planica hoppet han 112 meter, et hopp som er med i de fleste lister over verdensrekorder i skihopping. Ifølge et foruminnlegg på nettstedet Skispringen.com ble imidlertid Krauß' hopp gjort etter at landsmannen Rudi Gehring hadde hoppet 118 meter, og Kraus' hopp gjaldt derfor aldri som verdensrekord. I VM i Cortina d'Ampezzo i 1941, som etter krigen ble annullert, ble han nummer 10.